Държавен вестник, бр. 67, 2024 г., стр. 207

БРОЙ  67	
Д Ъ Р Ж А В Е Н  В Е С Т Н И К 	
СТР.  207  
то надлъжно сечение на пътното превозно 
средство дори ако те не са разположени на 
една и съща ос (една тандемна ос се счита 
за две оси);
(b) терминът „работна спирачна уредба“ 
означава устройството, което обикновено се 
използва за намаляване на скоростта и за 
спиране на пътното превозно средство;
(c) терминът „спирачна уредба за паркира­
не“ означава устройството, което се използва 
за задържане на пътното превозно средство 
в неподвижно състояние в отсъствие на во­
дача или за задържане на ремаркета, когато 
ремаркето е откачено; 
(d) терминът „резервна (аварийна) спирачна 
уредба“ означава устройството, проектирано да 
намали скоростта и да спре пътното превозно 
средство в случай на повреда на работната 
спирачна уредба. 
А. Спиране на автомобилите, различни от 
мотоциклетите
5. Всеки автомобил, различен от мотоцик­
лет, трябва да има спирачки, които водачът 
от своето място лесно да може да приведе в 
действие. Тези спирачки трябва да изпълняват 
следните три спирачни функции:
(a) работна спирачна уредба, която намалява 
скоростта на пътното превозно средство и го 
спира сигурно, бързо и ефективно, независимо 
от условията на неговото натоварване и от 
възходящия или низходящия наклон на пътя, 
по който се движи;
(b) спирачна уредба за паркиране, която 
задържа пътното превозно средство в непод­
вижно състояние, независимо от условията 
на неговото натоварване при изкачване или 
спускане с наклон от 16 %, като активните 
повърхности на спирачката трябва да остават 
задържани в притегнато положение посред­
ством устройство от чисто механичен тип;
(c) резервна (аварийна) спирачна уредба, 
която забавя движението на пътното превозно 
средство и го спира, независимо от условията 
на неговото натоварване, на достатъчно късо 
разстояние, даже и в случай на повреда на 
работната спирачна уредба.
6. При условие че се спазват разпоредбите 
на параграф 5 от това Приложение, устрой­
ствата, осигуряващи трите функции за спи­
ране (работната спирачна уредба, резервната 
(аварийна) спирачна уредба и спирачната 
уредба за паркиране) могат да имат общи 
части; комбиниране на командните устрой­
ства се допуска само при условие че остават 
най-малко две отделни командни устройства.
7. Работната спирачна уредба трябва да 
действа върху всички колела на пътното пре­
возно средство; обаче на пътните превозни 
средства с повече от две оси колелата на една 
от осите може да не бъдат спирани.
8. Резервната (аварийна) спирачна уредба 
трябва да действа поне върху едно колело от 
всяка страна на средното надлъжно сечение 
на пътното превозно средство; същата раз­
поредба се прилага и за спирачната уредба 
за паркиране.
9. Работната спирачна уредба и спирач­
ната уредба за паркиране трябва да действат 
върху спирачните повърхности, постоянно 
свързани с колелата посредством достатъчно 
здрави части.
10. Никоя от спирачните повърхности не 
трябва да може да се отделя от колелата. 
Обаче подобно отделяне се допуска за някои 
от спирачните повърхности, при условие че:
(a) е само временно, например по време 
на смяна на скоростна предавка; 
(b) що се отнася до спирачната уредба за 
паркиране, тя може да се задейства само в 
резултат на действие на водача; и
(c) що се отнася до работната или резерв­
ната (аварийна) спирачна уредба, спирането 
остава възможно с ефективността, предписана 
в параграф 5 от това Приложение.
В. Спиране на ремаркетата
11. Без да се засягат разпоредбите на пара­
граф 17, буква „c“ от това Приложение, всяко 
ремарке, с изключение на леките ремаркета, 
трябва да има спирачки, както следва:
(a) работна спирачна уредба, която поз­
волява намаляване на скоростта на пътното 
превозно средство и спирането му по сигу­
рен, бърз и ефективен начин, независимо 
от условията на неговото натоварване и от 
възходящия или низходящия наклон на пътя, 
по който се движи;
(b) спирачна уредба за паркиране, която 
позволява задържането на пътното превозно 
средство в неподвижно състояние, независимо 
от условията на неговото натоварване при 
изкачване или спускане с наклон от 16 %, 
като активните повърхности на спирачката 
трябва да остават задържани в притегнато 
положение посредством устройство от чисто 
механичен тип. Тази разпоредба не се прилага 
за ремаркета, които не могат да бъдат откаче­
ни от влекача без помощта на инструменти, 
при условие че изискванията към спирачна 
уредба за паркиране са спазени по отношение 
на състава от пътни превозни средства.
12. Устройствата, осигуряващи двете спи­
рачни функции (работна и за паркиране), 
могат да имат общи части.
13. Работната спирачна уредба трябва да 
действа върху всички колела на ремаркето.
14. Работната спирачна уредба трябва да 
може да се привежда в действие чрез управ­
лението на работната спирачна уредба на 
теглещото превозно средство; но ако допус­
тимото максимално тегло на ремаркето не 
надвишава 3500 kg (7700 фунта), спирачките 
могат да бъдат такива, че да се задействат, 
докато ремаркето е в движение само когато